stanford-oval/wikipedia huggingface dataset:
מייקל רומיאו
סגנון

מאחר שסגנונה העיקרי של סימפוני אקס הוא פרוגרסיב מטאל סגנון הנגינה שלו מתאפיין בשימוש במספר טכניקות ברמה גבוהה מאוד, כגון טאפינג, סוויפינג וארפג'. לעיתים הוא אף מערבב בין הטכניקות ויוצר שילובים מעניינים וצלילים שעוד לא נשמעו לפניו. 
טכניקות אלה הוא שכלל לרמת אמנות, וזכותן ובזכות המוזיקליות הגדולה שלו הוא נחשב לאחד מהגיטריסטים/מוזיקאים המובילים כיום בתחום הפרוגרסיב מטאל.
השוואה רווחת בקרב המוזיקאים שבתחום היא בין מייקל רומיאו לג'ון פטרוצ'י מדרים ת'יאטר, שידוע גם הוא ברמת הנגינה הגבוהה שלו.
מייקל רומיאו מציין את Uli John Roth, אל דימיולה, Yingwie Malmsteen ורנדי רודס כהשפעותיו המרכזיות. עוד השפעות רבות הן הלהקות אגדיות כדוגמת ראש וקנזס, לצדם מלחינים קלאסיים גדולים כדוגמת בטהובן, באך ומוצארט וגם להקות "כבדות" יותר כדוגמת AC/DC, לד זפלין ו-Black Sabbath.
מכתב הפסקת פעילות לצמיתות

מכתב הפסקת פעילות לצמיתות, בתחום המשפטי-כלכלי, הוא מסמך הנשלח לאדם יחיד או עסק, כדי לעצור את פעילותו הבלתי חוקית, לכאורה, ולאחר הפסקת פעילות זו- למנוע את התחדשותה או השנותה בעתיד. באנגלית, מכונה מונח זה "Cease and Desist Letter". כינוי זה מסתמך על המילים "Cease"- שמשמעה בעברית הוא "לעצור", ו- "Desist"- שמשמעה בעברית הוא "לחדול" (מפעילות נוספת של האדם או העסק- גם בעתיד).
| --- | --- |
בקרת זהויות :  GND: 4141074-9 
ערך זה הוא קצרמרבנושא כלכלה ובנושא חוק ומשפט. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
מלך (אלבום)

"מלך" הוא אלבום האולפן הרביעי של הזמרת מירי מסיקה. האלבום יצא לאור ב-19 בינואר 2012, על ידי חברות התקליטים עננה והתו השמיני. מן האלבום יצאו הסינגלים "מלך", "ואולי", "אני לא שם", "יריות באוויר" ו"אישה חרסינה". האלבום קיבל מעמד זהב.
סינגלים

מלך - סינגל הבכורה שיצא ב-13 ביוני 2011. השיר הגיע למקום ה-2 במצעדים השבועיים של רשת ג' וגלגלצ. במצעדים השנתיים הגיע למקום ה-9 ברשת ג' ולמקום ה-13 בגלגלצ.
ואולי - הסינגל השני שיצא ב-7 בספטמבר 2011. השיר הגיע למקום ה-2 במצעדים השבועיים של רשת ג' וגלגלצ. במצעדים השנתיים הגיע למקום ה-30 ברשת ג' ולמקום ה-36 בגלגלצ.
אני לא שם - הסינגל השלישי שיצא ב-29 בנובמבר 2011. השיר הגיע למקום ה-21 במצעד השבועי של רשת ג'.
יריות באוויר - הסינגל הרביעי שיצא ב-15 בינואר 2012. השיר הגיע למקום ה-5 במצעד השבועי של רשת ג'.
אישה חרסינה - הסינגל החמישי והאחרון שיצא ב-20 במרץ 2012 יחד עם קליפ. השיר הגיע במצעדים השבועיים למקום ה-7 בגלגלצ למקום ה-12 ברשת ג' ולמקום ה-1 ברדיו אמצע הדרך. במצעדים השנתיים הגיע למקום ה-22 בגלגלצ ולמקום ה-10 ברשת ג'.
רשימת רצועות

| שם | אורך | מילים | לחן | עיבוד |
| --- | --- | --- | --- | --- |
| יריות באוויר | 03:34 | מרב סמן טוב | מרב סמן טוב | אורי זך |
| מלך | 03:16 | מרב סמן טוב | מרב סמן טוב | אורי זך |
| ואולי | 03:18 | גיא בוקאטי | דודו טסה | אורי זך |
| הדרכים החדשות | 03:23 | עפר בשן | עפר בשן | אורי זך |
| אל תדבר אליי | 03:39 | ניסים גיספן | ניסים גיספן | אייל הלר |
| נוגעת בעינך שוב | 03:50 | יורם טהרלב | ארי גורלי | אורי זך |
| אני לא שם | 03:38 | מרב סמן טוב | מרב סמן טוב | אורי זך |
| אישה חרסינה | 04:09 | נעם חורב | גיא מנטש ויהל דורון | אורי זך ויניב דדון |
| לרקוד לבד | 03:20 | נעם חורב | כפיר אפשטיין ואורי מסטצ’קין | אורי זך |
| לא כמו כולם | 03:48 | מירי מסיקה | גיא מנטש ויהל דורון | אורי זך גיא מנטש ויהל דורון |
| לאהוב מחדש | 03:08 | טל שגב | טל שגב | אורי זך וטל שגב |
| וינסנט | 03:54 | צרויה להב | יעל דקלבאום | גיל לואיס |
הערות שוליים

↑  האזינו: מירי מסיקה - "ואולי", באתר החדשות 13
↑  האזינו: מירי מסיקה שרה "אני לא שם", באתר ערוץ עשר
| מירי מסיקה |
| --- | --- | --- |
| אלבומי אולפן | מירי מסיקה • שלום לאמונות • חדשות טובות • מלך • סימנים על החול • אלוהי הדברים הקטנים • אוקיינוס |  |
| אלבומי הופעה | הופעה אקוסטית בזאפה • הופעות במפעל הפיס |  |
| חברות תקליטים | הד ארצי • הליקון • התו השמיני • עננה |  |
| מירי מסיקה – סינגלים |
| --- | --- | --- |
| מירי מסיקה | "טיפה טיפה" • "נובמבר" • "לשם" • "אף אחת" • "באה אליכם" • "שיר לשירה" • "תן לי סימן" |  |
| שלום לאמונות | "שלום לאמונות" • "ממי" • "עכשיו אתה חוזר בחזרה" • "אם זאת האהבה שלך" • "שירה" • "הוא" |  |
| חדשות טובות | "חדשות טובות" • "פנינים בנהרות" • "יום ראשון" • "מה עשית" • "אהובי" |  |
| מלך | "מלך" • "ואולי" • "אני לא שם" • "יריות באוויר" • "אישה חרסינה" |  |
| סימנים על החול | "עזור לי" • "דמעות" • "שתדע" • "סוף טוב" • "סימנים על החול" |  |
| אלוהי הדברים הקטנים | "תשים תשים" • "אלוהי הדברים הקטנים" • "חייאתי" • "זהרה" • "לב מול לב" |  |
| אוקיינוס | "בכרם תימן" • "מפחד עלייך" • "אוקיינוס" •  "כמה כמה" • "חוה" • "משה" • "יש לך אותך" • "אמא" • "מרק צח" |  |
| סינגלים נוספים | "כלוב של זהב" • "האביב שלי יגיע" • "ברכת המלך" • "ככה זה (לאהוב אותך)" • "ערב חג" • "האור יזרח גם בנפרד" • "קולות הלב" • "למה למה ככה" • "תודה לחיים" • "בודדה" • "זוכרת את הים" • "קרקע יציבה" • "תן בי אור" • "שורפים ת'יום" • "ממרחק נשימה" • "מרחק הזמן" • "נשארנו ביחד" • "אחת בלילה" • "אבל אהבה" • "מפל" • "שתי גדות" • "הו ארצי מולדתי" |  |
| --- | --- |
בקרת זהויות :  MusicBrainz release group: ade4349e-ffbe-4d0d-967c-052b33aaff6d
מייק סקסטון

| --- | --- |

 לידה:  22 בספטמבר 1947 Shelby, ארצות הברית 
 פטירה:  6 בספטמבר 2020 (בגיל 72) לאס וגאס, ארצות הברית 
 שם לידה:  Michael Richard Sexton 
 מדינה:  ארצות הברית 
 השכלה:  אוניברסיטת המדינה של אוהיו 
 עיסוק:  שחקן ושדרן פוקר מקצועני
 פרסים והוקרה:  צמיד אליפות העולם בפוקר זכייה בסבב הפוקר העולמי היכל התהילה של הפוקר
 
מייק סקסטון (באנגלית: Mike Sexton;‏ 22 בספטמבר 1947 – 6 בספטמבר 2020) היה שחקן ושדרן פוקר אמריקאי. בשנת 2009 נבחר להיכל התהילה של הפוקר.
ביוגרפיה

סקסטון עסק בהתעמלות מכשירים בזמן לימודיו באוניברסיטת המדינה של אוהיו. ב-1970 התגייס לדיוויזיה המוטסת ה-82 בצבא ארצות הברית. ב-1985 עבר לגור בנבדה כדי לשחק פוקר באופן מקצועני.
קריירת פוקר > סבב הפוקר העולמי

סקסטון שחק רבות בסבב הפוקר העולמי והיה שדרן הבית של הסבב יחד עם וינס ואן פאטן. במהלך הקריירה סיים 17 פעמים עם פרס כספי, מתוכם 4 פעמים בשולחן הגמר. ב-2016 זכה בטורניר המרכזי של הסבב במונטריאול שבקנדה, ובפרס ראשון של 317,896 אלף דולר.
קריירת פוקר > אליפות העולם בפוקר

ב-1989 זכה סקסטון בצמיד אליפות העולם בפוקר בטורניר סטאד 7, בו זכה ב-104,400 דולר. ב-2006 זכה בטורניר למוזמנים בלבד ובפרס של מיליון דולר. ב-2012 השתתף בטורניר התרומה הראשון של "Big One for One Drop" עם כניסה של מיליון דולר, וסיים במקום התשיעי, עם זכייה של 1.1 מיליון דולר.
קריירת פוקר > אליפות העולם בפוקר > צמידי אליפות העולם בפוקר

| שנה | הטורניר | פרס |
| --- | --- | --- |
| 1989 | $1,500 Seven-Card Stud Split | 104,400 דולר |
קריירת פוקר > Partypoker

סקסטון היה אחד ממקימי אתר הפוקר ב-2001, וב-2017 החל לתפקד כיושב ראש האתר.
הוקרה

ב-2009 נבחר להיכל התהילה של הפוקר. ב-2015 זכה בפרס למפעל חיים של The Hendon Mob. לאחר מותו ב-2020, נקרא גביע סבב הפוקר העולמי על שמו.
ספריו

2005 - Shuffle Up and Deal: The Ultimate No Limit Texas Hold 'em Guide
2016 - Life's a Gamble
הערות שוליים

↑  Mike Sexton Leaves World Poker Tour, Accepts Role As Chairman Of partypoker, באתר CardPlayer (באנגלית)
↑  Mike Sexton Joins Poker Hall of Fame, באתר אליפות העולם בפוקר, ‏16 באוקטובר 2009 (באנגלית)
↑  Mike Sexton Receives a Lifetime Achievement Award, באתר Party Poker (באנגלית)
↑  World Poker Tour® Announces the WPT® Champions Cup Will Be Named in Honor of Commentator and WPT Champions Club Member Mike Sexton, באתר סבב הפוקר העולמי, ‏21 ביולי 2020 (באנגלית)
| --- | --- |
בקרת זהויות :  BnF: cb15113657k (data)  ISNI: 0000 0000 4950 4956  LCCN: n2004151350  SNAC: w6j1349z  VIAF: 54445096   WorldCat (עם VIAF): 54445096
מכתב ההרשאה של הונג קונג

מכתב ההרשאה של הונג קונג (באנגלית: Hong Kong Letters Patent) היה אחד משני המסמכים המהווים את חוקת הונג קונג בתקופת היותה מושבה בריטית, לצד ההנחיות המלכותיות של הונג קונג.
מכתב ההרשאה הוצא על ידי המלכה ויקטוריה, מלכת הממלכה המאוחדת בשנת 1843. מכתב הרשאה חדש הוצא על ידי המלך ג'ורג' החמישי, מלך הממלכה המאוחדת בשנת 1917 וכלל הנחיות בדבר הפרדת הרשויות במושבה. המכתב קבע את משך כהונת מושל הונג קונג, וקבע את הפרדת הרשויות בין המועצה המחוקקת של הונג קונג, המועצה המבצעת של הונג קונג והרשות השופטת בהונג קונג.
במכתב נערכו מספר תיקונים במהלך השנים, ובשנת 1997, לאחר העברת השלטון בהונג קונג לידי סין העממית הוחלף המכתב בחוק יסוד הונג קונג.
המכתב הטיל הגבלות על סמכויות המושל ועל המועצה המבצעת (הרשות המבצעת) של המושבה, וזאת במטרה להקפיד על מנהל תקין ועל הפרדת רשויות. כך קבע המכתב את אופן מינוי השופטים במושבה ואת אופן פיטוריהם, במטרה למנוע השפעה לא ראויה של הרשות המבצעת על הרשות השופטת.
המכתב העניק למושל ולרשות המחוקקת (המועצה המחוקקת) סמכות חקיקה, וקבע כי המחוקק לא יוכל לחוקק חוקים בלא אישור המועצה המחוקקת (שהוא עמד בראשה). עוד קבע המכתב כי כל חוק של המועצה המחוקקת צריך אישור של המושל (הסכמה מלכותית) על מנת שייכנס לתוקפו.
ראו גם

ההנחיות המלכותיות של הונג קונג
מחמוד קנדיל

מחמוד קנדיל (או קנאדלי, בערבית: محمود قنديل, תעתיק מדויק: מחמוד כאנאדיל; נולד ב-11 באוגוסט 1988) הוא כדורגלן ערבי-ישראלי המשחק בעמדת השוער.
קריירת מועדונים

קנדיל נולד בג'דיידה-מכר, ישראל, למשפחה ערבית-מוסלמית. החל לשחק כדורגל במחלקות הנוער של הפועל מכר והפועל אבו סנאן, ולאחר מכן הצטרף למחלקת הנוער של בני סכנין. ב-11 בנובמבר 2008 ערך את הופעת הבכורה שלו בקבוצה הבוגרת של המועדון, כאשר נכנס כמחליף בתחילת המחצית השנייה במשחק נגד הפועל תל אביב במסגרת גביע הטוטו. המשחק הסתיים בהפסד 2–7, כאשר קנדיל ספג את 5 השערים האחרונים. ב-22 באוגוסט 2009 ערך את הופעת הבכורה שלו בליגת העל, בהפסד 1–3 למכבי תל אביב.
בינואר 2011 עזב את המועדון מאיר כהן, ששימש עד אז כשוער הראשון של הקבוצה, וקנדיל הפך לשוער הראשון. לאחר שהציג יכולת טובה הוחתם קנדיל ב-19 ביוני 2011 לשלוש שנים נוספות בסכנין. בעונת 2011/2012 היה שותף להעפלתה של הקבוצה לפלייאוף העליון. ב-13 בדצמבר 2014 נפצע במהלך הניצחון 0–2 נגד הפועל באר שבע ונעדר כחודש מהמגרשים, אך גם כשהחלים לא חזר להרכב הראשון של הקבוצה ולא שיחק עד תום העונה. בעונת 2015/2016 התמודד על עמדת השוער הראשון מול רן קדוש, וערך 19 הופעות בליגת העל. בעונת 2016/2017 חזר לעמדת השוער הראשון, ושיחק בכל משחקי הליגה של הקבוצה. בתום עונת 2018/2019 ירד עם הקבוצה לליגה הלאומית.
בתום עונת 2022/23, הודיע השוער על עזיבת הקבוצה לאחר קרוב ל-15 שנים.
קריירה בינלאומית

במרץ 2017 זומן לראשונה לסגל נבחרת ישראל הבוגרת, אך לא ערך הופעות במדיה.
חיים אישיים

לומד לתואר ראשון בחינוך וחברה עם התמקדות בהכשרות בספורט בקריה האקדמית אונו.
הערות שוליים

↑  https://www.football.org.il/players/player/?player_id=11952
↑  דורון בן דור, ‏מחמוד קנדיל חתם לשלוש שנים נוספות בבני סכנין, באתר ONE‏, 19 ביוני 2011
↑  מהאצטדיון לספסל הלימודים, haifahaifa ‏04.11.18
↑  יאיר צוקר, ‏עובדים בספורט / "ליום שאחרי הפרישה": ארגון שחקני ושחקניות הכדורגל יזם מסלול לימודים אקדמי, באתר דבר העובדים בארץ ישראל, 23 בספטמבר 2020
מספוא

מספוא (במקרה זה, זון) מואבס ברפת
מספוא הוא כינוי כללי למגוון גדול של מיני מזון מן הצומח הנאכלים על ידי בהמות אוכלות עשב (Herbivores). המספוא נחלק לשתי קבוצות עיקריות:
מזון גס – מזון אשר ערכו התזונתי העיקרי נובע מהחומר הצמחי (עלים, גבעולים, פרחים), כגון: מרעה, שחת ותחמיץ. מזון גס מתאפיין בתכולת סיבים תזונתיים גבוהה.
מזון מרוכז – מזון אשר ערכו התזונתי העיקרי נובע מפרי הצמח (גרעינים), כגון: חיטה, שעורה, תירס וסויה.
פעמים רבות המספוא הוא תוצר לוואי – מזונות אשר מקורם בעודפים ובפסולת חקלאית, או בתוצרי לוואי של תעשייה המבוססת על עיבוד מוצרים מן הצומח ומן החי כגון: סובין, גלוטן, כוספא וגפת. רוב תוצרי הלוואי הם בגדר מזון גס, אך יש כאלו (גפת זיתים, לדוגמה) שהם מזון מרוכז.
מכחול (יישוב)

| --- | --- |
אין תמונה חופשית
מדינה: ישראל ישראל
מחוז: הדרום
מועצה אזורית: אל קסום
גובה ממוצע: ‎533 מטר
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 1,226 תושבים
    - שינוי בגודל האוכלוסייה: ‎8.9% בשנה
 מפת מיקום  מפה דינמית   (למפת צפון הנגב מוגדלת) מכחול(למפת צפון הנגב רגילה) מכחול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכחול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכחול31°17′16″N 35°03′51″E﻿ / ﻿31.2878028314002°N 35.0642379905625°E﻿ / 31.2878028314002; 35.0642379905625  heמפת היישובים של מועצה אזורית אל קסום (in English: Al-Kasom Regional Council) באדום - מכחול בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 1 מתוך 10

מַכְּחוּל הוא יישוב בדואי באזור הנגב בקרבת תל ערד, השייך למועצה אזורית אל קסום. עד נובמבר 2012 נכלל היישוב בתחומי המועצה האזורית אבו בסמה שפורקה לשתי מועצות אזוריות.
היישוב הוקם כחלק מהחלטת הממשלה בשנת 2003 להקים מספר יישובים נוספים למען אוכלוסיית הבדואים באזור הנגב.
מקור השם: על פי נחל כחל וחורבת כחל הסמוכים. שמו הקודם של המקום (שהיה בתכנון): מרעית.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מקור: ועדת השמות הממשלתית, רשומות 5488, 2 בפברואר 2006
| --- | --- |
בקרת זהויות :  NLI: 987007582173505171
מייקל פורטר הבן

| --- | --- |

פורטר בשנת 2020
 לידה:  29 ביוני 1998 (בן 26) קולומביה שבמיזורי, ארצות הברית
 עמדה:  פאוור פורוורד, סמול פורוורד
 גובה:  2.08 מטרים
 מספר:  1
 מכללה:  אוניברסיטת מיזורי
 דראפט:  בחירה מספר 14, 2018 דנוור נאגטס
 קבוצות כשחקן
 2018–:  דנוור נאגטס
מייקל למאר פורטר הבן (באנגלית: .Michael Lamar Porter Jr; נולד ב-29 ביוני 1998) הוא כדורסלן אמריקאי המשחק בקבוצת דנוור נאגטס מליגת ה-NBA. גובהו 2.08 מטרים והוא משחק בעמדות הפאוור פורוורד והסמול פורוורד.
נעורים ומכללות

פורטר נולד בקולומביה שבמדינת מיזורי ולמד ב'בית הספר התיכון הקתולי של האב טולטון'. בהמשך עבר ל'תיכון ניית'ן הייל' שבסיאטל, וושינגטון, בו שיחק תחת ברנדון רוי שאימן את קבוצת הכדורסל. בעונתו האחרונה בתיכון היו לו ממוצעים של 36.2 נקודות ו-13.6 ריבאונדים למשחק והוא הוביל את התיכון שלו למאזן ניצחונות של 29–0.
בליגת המכללות שיחק באוניבריסטת מיזורי. במהלך משחק פתיחת העונה, ב-22 בנובמבר 2017, נפצע בגבו וסבל מפריצת דיסק. ב-8 במרץ 2018 חזר לקבוצה והשתתף בשני המשחקים האחרונים של העונה, כשחקן ספסל. ב-27 במרץ הודיע פורטר על התמודדותו לבחירה בדראפט ה-NBA.
קריירה מקצועית

בדראפט ה-NBA 2018 נבחר פורטר על ידי דנוור נאגטס, בבחירה ה-14. בשל פציעתו בגב לא שותף כלל לאורך עונת 2018/2019. במשחק הבכורה שלו בליגה, ב-31 באוקטובר 2019, קלע 15 נקודות בהפסד הנאגטס מול ניו אורלינס פליקנס. ב-2 בינואר 2020 שיפר את שיאו האישי כשקלע 25 נקודות מול אינדיאנה פייסרס, וב-3 באוגוסט קבע שיא קריירה חדש של 37 נקודות במשחק מול אוקלהומה סיטי ת'אנדר. בפלייאוף 2020 סייע לקבוצתו להעפיל לגמר האזור המערבי, לראשונה מזה 11 שנים, עם ממוצעים של 11.4 נקודות ו-6.7 ריבאונדים למשחק.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | אוניברסיטת מיזורי | 3 | 1 | 17.7 | 0.333 | 0.300 | 0.778 | 6.7 | 0.3 | 1.0 | 0.3 | 10.0 |
| קריירה | קריירה | 3 | 1 | 17.7 | 0.333 | 0.300 | 0.778 | 6.7 | 0.3 | 1.0 | 0.3 | 10.0 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דנוור | 55 | 8 | 16.4 | 0.509 | 0.422 | 0.833 | 4.7 | 0.8 | 0.5 | 0.5 | 9.3 |
| 2020/2021 | דנוור | 61 | 54 | 31.3 | 0.542 | 0.445 | 0.791 | 7.3 | 1.1 | 0.7 | 0.9 | 19.0 |
| 2021/2022 | דנוור | 9 | 9 | 29.4 | 0.359 | 0.208 | 0.556 | 6.6 | 1.9 | 1.1 | 0.2 | 9.9 |
| 2022/2023 | דנוור | 62 | 62 | 29.0 | 0.487 | 0.414 | 0.800 | 5.5 | 1.0 | 0.6 | 0.5 | 17.4 |
| קריירה |  | 187 | 133 | 26.1 | 0.506 | 0.417 | 0.797 | 5.9 | 1.1 | 0.6 | 0.6 | 15.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דנוור | 19 | 3 | 23.7 | 0.476 | 0.382 | 0.743 | 6.7 | 0.8 | 0.7 | 0.3 | 11.4 |
| 2020/2021 | דנוור | 10 | 10 | 33.2 | 0.474 | 0.397 | 0.810 | 6.2 | 1.3 | 1.1 | 0.3 | 17.4 |
| 2022/2023 | דנוור | 20 | 20 | 32.7 | 0.423 | 0.351 | 0.793 | 8.1 | 1.6 | 0.5 | 0.6 | 13.4 |
| קריירה |  | 49 | 33 | 29.3 | 0.452 | 0.372 | 0.776 | 7.2 | 1.2 | 0.7 | 0.4 | 13.4 |
הערות שוליים

↑  דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018
↑  סיכום המשחק בין דנוור לניו אורלינס, באתר ESPN,‏ 1 בנובמבר 2019
↑  סיכום המשחק בין דנוור לאוקלהומה סיטי, באתר ESPN,‏ 4 באוגוסט 2020
מייק פוזנר

| --- | --- |

פוזנר בפסטיבל ה-Summer Bash בשנת 2012
 לידה:  12 בפברואר 1988 (בן 36) ארצות הברית דטרויט, מישיגן, ארצות הברית
 שם לידה:  מייקל רוברט הנריון פוזנר
 מוקד פעילות:  ארצות הברית 
 תקופת הפעילות:  מ-2008
 מקום לימודים:  אוניברסיטת דיוק, תיכון בירמינגהאם גרובס 
 עיסוק:  זמר, כותב שירים, מפיק
 סוגה:  פופ, R&B, סינת'פופ, היפ הופ
 כלי נגינה:  כלי מקלדת, פסנתר 
 חברת תקליטים:  J Records, תקליטי RCA, איילנד רקורדס
 mikeposner.com
 פרופיל ב-IMDb
 
מייקל רוברט הנריון "מייק" פוזנר (באנגלית: Michael Robert Henrion "Mike" Posner; נולד ב־12 בפברואר 1988) הוא זמר, כותב שירים ומפיק אמריקאי ממוצא יהודי.
אלבום הבכורה של פוזנר, "31 Minutes to Takeoff", יצא לאור ב-10 באוגוסט 2010. האלבום כולל את הסינגל "Cooler Than Me", שהגיע למקום השישי במצעד 100 המובילים של מגזין בילבורד. בין היתר, כתב פוזנר את השירים: "Sugar" של מארון 5, "Boyfriend" של ג'סטין ביבר, "Beneath Your Beautiful" של לבירינת', ובנוסף כתב שירים לאמנים כגון פארל ויליאמס, ביג שון, 2 צ'יינז, וויז קאליפה, ניק ג'ונאס, סנופ דוג, אביצ'י, אוסטין מאהון, ועוד.
ביוגרפיה

פוזנר נולד בשנת 1988 בדטרויט, מישיגן שבארצות הברית. אמו, רוברטה הנריון, נוצרייה קתולית, ובעיסוקה רוקחת, ואביו, ג'ון פוזנר, ממוצא יהודי, ובעיסוקו סנגור פלילי. פוזנר גדל בסאות'פילד, פרוור בצפון דטרויט.
את לימודיו הגבוהים עבר באוניברסיטת דיוק שבקרוליינה הצפונית. בשנת 2010 הוא סיים את לימודיו באוניברסיטה, עם תואר בסוציולוגיה.
קריירה > 2008–2010: Minutes To Takeoff 31

פוזנר התחיל דרכו כמפיק מוזיקלי, ועבד עם חבר ילדותו, ביג שון. הוא הפיק את המיקסטייפ הראשון של ביג שון, והשתתף בשיר מתוכו, "Smoke & Drive". המיקסטייפ השני של פוזנר, "A Matter of Time", יצא ב-2009, ומשך תשומת לב מהתעשייה, לאחר שהמיקסטייפ הראשון שלו, Reflections of a Lost Teen, לא נחל הצלחה. ביולי 2009, חתם פוזנר על חוזה הקלטות עם J Records (אנ') (חברת הקלטות מקבוצת RCA Music) לאחר עבודתו באוניברסיטת דיוק. לאחר שחתם עם J Records, יצא לסיבוב הופעות, והקליט את אלבום הבכורה שלו, החליט פוזנר לחזור לעבוד באוניברסיטת דיוק וליצור שם מוזיקה.
המיקסטייפ השלישי של פוזנר, One Foot Out the Door, יצא באוקטובר 2009. המיקסטייפ ליווה סדרת אינטרנט (בעלת אותו השם), אשר שודרה אחת לשבועיים מספטמבר עד דצמבר של אותה שנה. אלבום הבכורה של פוזנר, 31 Minutes to Takeoff, יצא באוגוסט 2010. הסינגל הראשון, "Coller Than Me", הגיע למקום ה-6 במצעד 100 המובילים של בילבורד. הוא הופיע בפסטיבל המוזיקה, Bonnaroo (אנ'), ובפסטיבל Warped Tour בשנת 2010. הסינגלים השניים והשלישיים, "Please Don't Go" ו-"Bow Chicka Wow Wow", הגיעו למקומות ה-20 וה-30 באותו הזמן. "Bow Chicka Wow Wow" יצא מחדש מאוחר יותר, עם גרסה של הראפר ליל ויין.
פוזנר זכה בפרס בטקס פרסי ה-ASCAP על עבודתו בשיר "Cooler Than Me". באוקטובר 2010, הודיעה חברת RCA על פירוק J Records, Arista Records, ו-Jive Records. לאחר הפירוק, הוחלט כי פוזנר (וכל שאר האמנים שהיו חתומים בחברות אלו), יפיקו ויוציאו את עבודותיהם תחת שם המותג RCA.
קריירה > 2010–2014: ביטול אלבומים ומיקסטייפ שלישי

לאחר יציאת אלבומו הראשון, התחיל פוזנר לעבוד על אלבומו השני, בשם "Sky High", והוציא את הסינגל "Looks Like Sex" להורדה דיגיטלית ב-2 בדצמבר 2011. כמטרה לקידום האלבום, הוציא פוזנר את המיקסטייפ השלישי שלו, "The Layover". אולם, למרות ההצלחה הרבה של אלבומו הראשון, הרגיש פוזנר לא בנוח מתחת לאור הזרקורים בתקשורת, והחל להתמודד עם דיכאון. הוא לקח הפסקה מכתיבת מוזיקה לעצמו, והחל להפיק ולכתוב מוזיקה לאחרים. לאחר זמן מה, הודיע פוזנר בטוויטר כי אלבומו הבא, ייקרא "Pages", וכי הוא ייצא בקיץ 2013. ב-11 ביוני 2013, יצא הסינגל "The Way It Used To Be". בספטמבר 2013, נודע כי הוא צילם קליפ לסינגל החדש שלו, "Top of the World", שעתיד להופיע במיני אלבום שלו, שאמור לצאת באוקטובר של אותה שנה. השיר היה אמור במקור להיות בקמפיין של ריבוק, ויצא להורדה חינמית תחת השם "Tapada World", ביחד עם גרסת רמיקס. השיר יצא ב-17 בדצמבר 2013, בשיתוף עם הראפר ביג שון, והקליפ יצא ב-19 בדצמבר.
ב-4 במרץ 2014, הודיע פוזנר כי הוא ייצא לסיבוב הופעות. בנוסף נודע כי הסיבוב הופעות יכלול 7 הופעות בערים גדולות בארצות הברית, ובו יבוצעו שירים חדשים, מתוך "Pages".
הסיבוב החל ב-31 במרץ של אותה שנה, כאשר ההופעה הראשונה הייתה בפילדלפיה. הסיבוב בנוסף כלל הופעה בעיר ילדותו של פוזנר, דטרויט. בריאיון למגזין בילבורד, פוזנר חשף כי חתם בחברת איילנד רקורדס, ובנוסף ציין כי האלבום "Pages", יוחלף בפרויקט אחר.
קריירה > 2015–הווה: At Night, Alone

ב-15 באפריל 2015, הוציא פוזנר את הסינגל "I Took a Pill in Ibiza" בערוץ ה-VEVO שלו. פוזנר שיתף עם מעריציו, דרך המייל, מיני אלבום בלעדי בשם "The Truth". לאחר מכן מייק אישר כי המיני אלבום יהיה זמין לרכישה מקוונת ב-22 ביוני של אותה שנה. בנוסף, פוזנר ציין כי אלבומו השני יצא לאחר הEP. השיר זכה לרמיקס על ידי המפיקים הנורווגים SeeB, אשר הפך להצלחה מסחררת, עם מעל ל-600 מיליון השמעות באתר המוזיקה Spotify, ואף התמקם במצעדי 50 השירים המובילים, ובראש מצעדים באירלנד, הולנד, נורווגיה, בריטניה, סקוטלנד, ו-ארצות הברית.
ב-17 במרץ 2016, הודיע פוזנר על צאת אלבומו השני, "At Night, Alone.", אשר יצא ב-6 במאי של אותה שנה.
דיסקוגרפיה

(2010) - "31 Minutes to Takeoff"
(2016) - "At Night, Alone"
סיבובי הופעות

עצמאיים
(2010) - Warped Tour
(2011-12) - The Layover Tour
(2014) - Unplugged Tour
קידומים
(2011) - Summer European Tour
(2011) - MTVU VMA Tour
מופעי פתיחה
(2013) - Believe Tour (ג'סטין ביבר)
(2013) - Warrior Tour (קאשה)
(2016) - Future Now Tour (דמי לובאטו וניק ג'ונאס)
הערות שוליים

↑  https://twitter.com/MikePosner/status/351538932569214977
↑  DJBooth, Mike Posner Interview (ארכיון)
↑  New band of the day – No 809: Mike Posner, the Guardian, ‏2010-06-16 (באנגלית)
↑  https://www.youtube.com/watch?v=ouQh3lMe4WM
↑  Mike Posner Drops New Single “Looks Like Sex” From New Album ‘Sky High’, idolator, ‏2011-11-29
↑  Looks Like Sex - Single by Mike Posner (באנגלית אמריקאית), נבדק ב-2021-01-19
↑  https://www.youtube.com/watch?v=J9GoPW8DtWs
↑  The Way It Used to Be - Single by Mike Posner (באנגלית אמריקאית), נבדק ב-2021-01-19
↑  Ryan Seacrest - Mike Posner, Big Sean Pay Homage to Detroit in 'Top of the World' Video - Ryan Seacrest -, web.archive.org, ‏2013-12-21
↑  Official Business | Mike Posner Hits (באנגלית אמריקאית)
↑  Mike Posner Gets Honest About The Downside Of Fame In Sad Single, “I Took A Pill In Ibiza”: Listen, idolator, ‏2015-04-15
| --- | --- |
בקרת זהויות :  BnF: cb162581597 (data)  GND: 142279951  ISNI: 0000 0001 1458 3591  LCCN: no2010127257  MusicBrainz: 5b64e344-b2fb-47bd-bd7b-4c793b17d472  VIAF: 164256903   WorldCat (עם VIAF): 164256903
מייקל פילר

| --- | --- |
אין תמונה חופשית
 לידה:  30 במאי 1948 ניו יורק, ארצות הברית 
 פטירה:  1 בנובמבר 2005 (בגיל 57) לוס אנג'לס, ארצות הברית 
 מקום קבורה:  פורסט לאון ממוריאל פארק 
 מדינה:  ארצות הברית 
 עיסוק:  מפיק טלוויזיה תסריטאי טלוויזיה
 מקום לימודים:  אוניברסיטת קרוליינה הצפונית בצ'אפל היל 
 יצירות בולטות:  עבודותיו במסגרת זיכיון "מסע בין כוכבים"
 מספר צאצאים:  3 
 פרופיל ב-IMDb
 
מייקל פילר (באנגלית: Michael Piller; ‏30 במאי 1948 - 1 בנובמבר 2005) היה תסריטאי ומפיק טלוויזיה אמריקאי, שהיה מפורסם ביותר בשל תרומתו לזיכיון "מסע בין כוכבים".
ביוגרפיה > ילדותו וקריירה

פילר נולד בפורט צ'סטר, ניו יורק, לזוג הורים ששניהם היו מעורבים בכתיבה; ג'ין, אביו, היה תסריטאי הוליוודי; רות רוברטס (נולדה: 31 באוגוסט 1926; נפטרה: 30 ביוני 2011), אימו, הייתה כותבת שירים. מגיל צעיר הוא תכנן להיות תסריטאי; עם זאת, מרצה במכללה ריפה את ידיו, ופילר החל לעבור בטלוויזיה כעיתונאי זוכה פרס אמי. הוא עבד עבור רשת CBS בניו יורק, WBTV בשארלוט, קרוליינה הצפונית, ו-WBBM בשיקגו, אילינוי. עם זאת, הוא עבר ללוס אנג'לס, קליפורניה ובשלהי שנות ה-70 החל לעבוד בתעשיית הבידור - כצנזור, ולאחר מכן כמנהל תוכניות עבור CBS. הוא החל לכתוב תסריטים לטלוויזיה, ולאחר שמכר תסריטים לסדרות "קגני ולייסי" ו-"סיימון וסיימון", הוא קיבל משרה קבועה בצוות "סיימון וסיימון", שם נשאר במשך שלוש שנים, ובסופו של דבר - הפך למפיק.
פילר למד באוניברסיטת קרוליינה הצפונית בצ'אפל היל, שבה היה חבר ב-"Pi Lambda Phi" (אחוות סטודנטים).